Rentefond
Et rentefond er et fond som plasserer pengene i rentepapirer som obligasjoner og sertifikater og passer for deg med en tidshorisont fra 2-3 år eller mer. Rentefondene deles inn i hovedkategoriene pengemarkedsfond, obligasjonsfond og andre rentefond. Les mer om rentefond.
Aksjefond
Et aksjefond er et verdipapirfond hvor minimum 80 prosent av fondets midler investeres i aksjemarkedet. Aksjefond er inndelt i ulike grupper etter hvor fondets midler skal investeres. Investeringen kan for eksempel være geografisk avgrenset (til Norge, Norden eller Europa) eller på bransje (for eksempel helse, finans eller teknologi).
Aksjefond passer for deg som har en tidshorisont på minst 5 år og som tåler å se at verdiene kan svinge. Les mer om aksjefond.
Kombinasjonsfond
Et kombinasjonsfond er en kombinasjon av aksjefond og rentefond. Avkastning og risiko i kombinasjonsfond vil avhenge av fordelingen av rentepapirer og aksjer i fondets portefølje. Jo større aksjeandel i porteføljen, desto høyere forventet avkastning – og risiko. Les mer om kombinasjonsfond.